หุ้นไทย21พ.ย.ปิดลบ19.09จุด
ดัชนีหุ้นไทยปิดตลาดที่ระดับ 965.07 จุด ลดลง 19.09 จุด หรือ 1.94% มูลค่าการซื้อขาย 20,798.65 ล้านบาท
30 ต.ค. 2565

ดัชนีหุ้นไทยปิดตลาดที่ระดับ 965.07 จุด ลดลง 19.09 จุด หรือ 1.94% มูลค่าการซื้อขาย 20,798.65 ล้านบาท




ดัชนีหุ้นไทย 21 พ.ย. เคลื่อนไหวกรอบแคบในช่วงเช้า ก่อนที่จะปรับตัวลดลงแรงในช่วงบ่ายตามทิศทางของตลาดหุ้นยุโรป หลังมีกระแสข่าวว่ามูดี้ส์อาจปรับลดอันดับเครดิตของฝรั่งเศส ส่งผลให้ดัชนีวันนี้ปิดตลาดที่ระดับ 965.07 จุด ลดลง 19.09 จุด หรือ 1.94% มีมูลค่าการซื้อขาย 20,798.65 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. PTTGC ปิดที่ระดับ 63 บาท ลดลง 2.50 บาท หรือ 3.82% มูลค่าซื้อขาย 2,406.65 ล้านบาท2. BANPU ปิดที่ระดับ 560 บาท ลดลง 16 บาท หรือ 2.78% มูลค่าซื้อขาย 1,530.82 ล้านบาท3. TOP ปิดที่ระดับ 59 บาท ลดลง 3 บาท หรือ 4.84% มูลค่าซื้อขาย 1,113.64 ล้านบาท4. KBANK ปิดที่ระดับ 109 บาท ลดลง 2 บาท หรือ 1.80% มูลค่าซื้อขาย 1,002.17 ล้านบาท5. PTT ปิดที่ระดับ 297 บาท ลดลง 6 บาท หรือ 1.98% มูลค่าซื้อขาย 941.64 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟินันเซีย ไซรัส กล่าวว่า ดัชนีหุ้นไทยวันนี้ปรับตัวลดลงแรงตามตลาดหุ้นภูมิภาคและยุโรป หลังนักลงทุนยังกังวลปัญหาหนี้ยุโรป ขณะที่ข่าวลือเกี่ยวกับการปรับลดเครดิตประเทศฝรั่งเศสกดดันภาวะโดยรวม ส่วนวันพรุ่งนี้( 22 พ.ย.) คาดว่าดัชนีจะเริ่มทรงตัวได้ แต่ยังมีแนวโน้มปรับตัวลดลง โดยมีแนวรับที่ 960-955 จุด แนวต้าน 975-980 จุด 
"ช่วงนี้นักลงทุนต้องจับตาตัวเลขเศรษฐกิจของอเมริกาและยุโรปใกล้ชิด เพราะเป็นช่วงปลายเดือน ซึ่งจะมีตัวเลขหลายตัวออกมา"นายสมชาย กล่าว